**J e l e n t é s**

**Mindszentkálla Község Önkormányzata Képviselő-testületének**

**2018. május 23-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról.**

**Előterjesztő: Németh László István alpolgármester**

**Tisztelt Képviselő-testület!**

A Képviselő-testület lejárt határidejű határozatainak végrehajtásáról az alábbiakban számolok be:

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**2/2018. (II. 15.) HATÁROZATA**

**Kötelező felvételt biztosító általános iskolai körzethatárok véleményezéséről**

Mindszentkálla Község Önkormányzata Képviselő-testülete a Veszprém Megyei Kormányhivatal Veszprémi Járási Hivatal által elkészített a kötelező felvételt biztosító általános iskolai körzethatárokat meghatározó tervezetet megismerte, és az előterjesztés szerinti tartalommal azt elfogadja.

Képviselő-testület felkéri a jegyzőt helyettesítő aljegyzőt, hogy a határozatot a Veszprém Megyei Kormányhivatal Veszprémi Járási Hivatal részére küldje meg.

**Felelős:** Tóthné Titz Éva, jegyzőt helyettesítő aljegyző

**Határidő:** 2018. február 15.

**A döntés megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**3/2018. (II. 15.) HATÁROZATA**

**A belső ellenőrzési feladatok ellátásáról**

Mindszentkálla Község Önkormányzata Képviselő-testülete a belső ellenőrzési feladatokat polgári jogi jogviszony keretében, külső szolgáltató bevonásával kívánja ellátni. Felhatalmazza a jegyzőt helyettesítő aljegyzőt, hogy a Kővágóörsi Közös Önkormányzati Hivatal képviseletében kössön szerződést Kövessiné Müller Katalin egyéni vállalkozóval 2018. évre 1. 800. 000 Ft (áfa mentes) díjazásért a belső ellenőrzési feladatok ellátására, mely terjedjen ki a Kővágóörsi Közös Önkormányzati Hivatalra, a Hivatalt alkotó önkormányzatokra, ezen önkormányzatok tagságával működő társulásokra és a Hivatalhoz rendelt költségvetési szervekre.

Vállalja, hogy a belső ellenőrzési feladatok ellátásáért fizetendő díjazás lakosságarányosan rá eső részét a Kővágóörsi Közös Önkormányzati Hivatal részére 2018. július 31-éig átadja.

**Felelős:** Tóthné Titz Éva, jegyzőt helyettesítő aljegyző

**Határidő:** azonnal

**A szerződés aláírásra került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**4/2018. (II. 15.) HATÁROZATA**

**A Kővágóörsi Közös Önkormányzati Hivatal 2018. évi közbeszerzési tervéről**

Mindszentkálla Község Önkormányzata Képviselő-testülete a közbeszerzésekről szóló 2015. évi CXLIII. törvény 42.§-a alapján a Kővágóörsi Közös Önkormányzati Hivatal, mint ajánlatkérő által 2018. évben lefolytatandó közbeszerzési eljárások éves tervét nemleges megjelöléssel jóváhagyja.

Felelős: Tóthné Titz Éva, jegyzőt helyettesítő aljegyző

Határidő: folyamatos

**Az intézkedés folyamatos.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**5/2018. (II. 15.) HATÁROZATA**

**A Kővágóörsi Közös Önkormányzati Hivatal 2018. évi költségvetésének elfogadásáról**

Mindszentkálla Község Önkormányzata Képviselő-testülete a Kővágóörsi Közös Önkormányzati Hivatal 2018. évi költségvetését elfogadja azzal, hogy a 2018. évi költségvetés kizárólag kötelező feladatokat tartalmaz, továbbá, hogy a 2018. évi kafetéria keret bruttó 200.000 Ft/fő, hogy a Képviselő-testület a Közös Hivatal alkalmazásában állók részére munkába járás költségtérítése címen biztosítja a személyi jövedelemadóról szóló 1995. évi CXVII. törvény 25. § (2) bekezdésében meghatározott összeget, valamint, hogy az adható illetmény előleg összege a felvétel időpontjában a költségvetési főösszeg 3 % - át nem haladhatja meg.

**Az intézkedés folyamatos.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**6/2018. (II. 15.) HATÁROZATA**

**Bizottság álláspontjának elfogadásáról**

Mindszentkálla Község Önkormányzata Képviselő-testülete a képviselő-testületek által delegált tagokból felállított bizottság kialakult - előterjesztés szerinti - álláspontját, mely a szeptemberi költségvetés módosítás kapcsán felmerült kérdést vizsgálta meg, elfogadja.

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**9/2018. (II. 19.) HATÁROZATA**

**Az Önkormányzat saját bevételei és adósságot keletkeztető ügyleteiből eredő fizetési kötelezettsége megállapításáról**

Mindszentkálla Község Önkormányzata Képviselő-testülete az államháztartásról szóló 2011. évi CXCV. törvény 29/A. §-a alapján az önkormányzat saját bevételeinek, valamint a Magyarország gazdasági stabilitásáról szóló 2011. évi CXCIV. törvény 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét az alábbiakban foglaltak szerint állapítja meg:

Saját bevételek összege:

2018. 8.650.000 Ft

2019. 8.400.000 Ft

2020. 8.400.000 Ft

2021. 8.400.000 Ft

Adósságot keletkeztető ügyletekből eredő fizetési kötelezettségek:

2018. 0 Ft

2019. 0 Ft

2020. 0 Ft

2021. 0 Ft

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**10/2018. (II. 19.) HATÁROZATA**

**Tájékoztatási kötelezettség elfogadásáról**

Mindszentkálla Község Önkormányzata Képviselő-testülete a költségvetéshez tartozó tájékoztatási kötelezettséget tudomásul veszi.

**Intézkedést nem igényel.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**11/2018. (II. 19.) HATÁROZATA**

**Káli-medence Idősek Otthona Mindszentkálla intézmény szabályzatainak elfogadásáról**

Mindszentkálla Község Önkormányzata Képviselő-testülete a Káli-medence Idősek Otthona Mindszentkálla intézmény

* Adatvédelmi szabályzat
* Érdekképviseleti fórum szabályzat
* Házirend
* Iratkezelési szabályzat
* Pénzkezelési szabályzat
* Vagyonvédelmi szabályzat
* Munkaruha juttatás rendje
* Munkavédelmi szabályzat-át

az előterjesztés szerinti tartalommal elfogadja.

Felkéri az intézményvezetőt a szükséges intézkedések megtételére.

Felelős: Kis Tóth Diána intézményvezető

Határidő: folyamatos

**Az intézményvezető részére a döntés megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**12/2018. (II. 19.) HATÁROZATA**

**A Káli-medence Idősek Otthona Mindszentkálla intézmény Szakmai programjának elfogadásáról**

Mindszentkálla Község Önkormányzata Képviselő-testülete a Káli-medence Idősek Otthona Mindszentkálla intézmény Szakmai programját a melléklettel együtt az előterjesztés szerinti tartalommal elfogadja.

Felelős: Kis Tóth Diána intézményvezető

Határidő: folyamatos

**Az intézményvezető részére a döntés megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**13/2018. (II.19.) HATÁROZATA**

**A közösségi színterek igénybevételi díjának meghatározásáról**

Mindszentkálla Község Önkormányzata Képviselő-testülete a közösségi színterek igénybevételi díját az alábbiak szerint határozza meg:

**Faluház:**

1. Üzleti célú igénybevétel esetén

árusítás esetén

5.000 Ft / alkalom/maximum 3 óra

II. Magánszemélyek részére, az általuk szervezett magáncélú rendezvények megtartására

a) állandó lakos esetében:

1. szint 5.000 Ft / alkalom/maximum 5 óra

1-2. szint 10.000 Ft/ alkalom/maximum 5 óra

5 óra feletti igénybevétel esetén 15.000 Ft/alkalom/faluház

5 óra feletti igénybevétel esetén fűtési szezonban: 25.000 Ft / alkalom

b) nem állandó lakos esetében: 1. szint 10.000 Ft / alkalom/maximum 5 óra

1-2. szint 20.000 Ft/ alkalom/maximum 5 óra

5 óra feletti igénybevétel esetén 30.000 Ft/alkalom /faluház

5 óra feletti igénybevétel esetén fűtési szezonban: 50.000 Ft / alkalom

A Képviselő-testület a határozatban nem szabályozott esetben felhatalmazza a polgármestert egyedi megállapodás megkötésére.

Felelős: Németh László polgármester

Határidő: 2018. március 15., illetve folyamatos

**Az intézkedés folyamatos.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**14/2018. (II. 19.) HATÁROZATA**

**A 2018. évi közbeszerzési tervről**

Mindszentkálla Község Önkormányzata Képviselő-testülete a közbeszerzésekről szóló 2015. évi CXLIII. törvény 42.§-a alapján az Önkormányzat, mint ajánlatkérő által 2018. évben lefolytatandó közbeszerzési eljárások éves tervét nemleges megjelöléssel jóváhagyja.

Megbízza a polgármestert, hogy az esetlegesen közbeszerzéssel érintett fejlesztéseket, beruházásokat kísérje figyelemmel.

Felelős: Németh László István, polgármester

Határidő: folyamatos

**Az intézkedés folyamatos.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**15/2017. (II. 19.) HATÁROZATA**

**A 2018. évi rendezvénytervről**

Mindszentkálla Község Önkormányzata Képviselő-testülete az Önkormányzat 2018. évi rendezvénytervét jóváhagyja.

Felelős: Németh László István, polgármester

Határidő: folyamatos

**Az intézkedés folyamatos.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**16/2018. (II. 19.) HATÁROZATA**

**A falugondnoki szolgálat 2018. évi továbbképzési terve jóváhagyásáról**

Mindszentkálla Község Önkormányzata Képviselő-testülete a falugondnoki szolgálat 2018. évi továbbképzési tervét jóváhagyja.

Utasítja a polgármestert, hogy a döntésről a falugondnokot tájékoztassa.

Felelős: Németh László István, polgármester

Határidő: 2018. március 20.

**A tájékoztatás megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**17/2018. (II. 19.) HATÁROZATA**

**A falugondnoki szolgálat Szakmai Programjának elfogadásáról**

Mindszentkálla Község Önkormányzata Képviselőtestülete a falugondnoki szolgálat Szakmai Programját elfogadja.

Felelős: Németh László, polgármester

Határidő: folyamatos

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**18/2018. (II. 19.) HATÁROZATA**

**Települési Értéktár Bizottság beszámolójáról, és elnöki tisztség ellátásáról**

Mindszentkálla Község Önkormányzata Képviselő-testülete a Települési Értéktár Bizottság tájékoztatását elfogadja.

Mindszentkálla Község Önkormányzata Képviselő-testülete a Mindszentkálla Értéktár Bizottság elnökének Csombó Zoltán alpolgármestert megválasztja.

Felelős: Csombó Zoltán, alpolgármester

Határidő: folyamatos

**A Települési Értéktár Bizottság SZMSZ módosítása előkészítés alatt van.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**19/2018. (II. 19.) HATÁROZATA**

Mindszentkálla Község Önkormányzata Képviselő-testülete az óvodában nyújtott étkeztetés térítési díjáról szóló rendelet módosítását az előterjesztés szerint elfogadásra javasolja.

Képviselő-testület felkéri a polgármestert, hogy a döntésről Köveskál Község Polgármesterét értesítse.

Felelős: Németh László István, polgármester

Határidő: 2018. március 15.

**A döntés megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**20/2018. (II. 19.) HATÁROZATA**

**Országos Mentőszolgálat Alapítvány támogatásának elszámolásáról**

Mindszentkálla Község Önkormányzata Képviselő-testülete, az Országos Mentőszolgálat Alapítvány (1182 Budapest, Királyhágó u. 70.) részére nyújtott, 2017. évre vonatkozó támogatással való elszámolást elfogadja.

Felelős: Németh László polgármester

Határidő: azonnal

**A döntés megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**21/2018. (II. 19.) HATÁROZATA**

**Kővágóörsi Önkéntes Tűzoltó Egyesület támogatása**

Mindszentkálla Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 21/2013. (XI. 20.) önkormányzati rendelete (a továbbiakban: Ör.) alapján elhatározza, hogy a Kővágóörsi Önkéntes Tűzoltó Egyesületet (Székhely: 8254 Kővágóörs, Dózsa Gy. u. 1.) (továbbiakban: Egyesület) egyszeri 20.000 Ft-tal, azaz Húszezer forinttal támogatja.

A támogatás kifizetése egy összegben utalással történik az Egyesület pénztára javára.

A támogatás célja: 2018. évi működési kiadásainak támogatására

A felhasználás határideje: 2018. december 31.

Az Egyesület a támogatásról 2019. január 31-ig köteles elszámolni.

A támogatási cél kormányzati funkciója: 032020 Tűz- és katasztrófavédelmi tevékenységek

Utasítja a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyesület, ami terjedjen ki az Ör. 4. § (2) bekezdésében meghatározottakra.

Utasítja a polgármestert, hogy a megállapodás megkötését követően intézkedjen fenti összeg kifizetéséről.

Utasítja a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Németh László István, polgármester

Határidő:

* a megállapodás megkötésére: 2018. március 31.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

**A támogatási szerződés aláírásra, a támogatás átutalásra került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**22/2018. (II. 19.) HATÁROZATA**

**Észak-Balatoni Térség Regionális Települési Szilárdhulladék Kezelési**

**Önkormányzati Társulás 2017. évre szóló beszámolójáról**

Mindszentkálla Község Önkormányzata Képviselő-testülete az Észak-Balatoni Térség Regionális Települési Szilárdhulladék Kezelési Önkormányzati Társulás 2017. évre szóló beszámolóját megismerte, és azt tudomásul veszi.

A Képviselő-testület felkéri a polgármestert, hogy a döntésről az érintettet értesíteni szíveskedjen.

Felelős: Németh László István, polgármester

Határidő: 2018. március 15.

**A döntés megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**23/2018. (II. 19.) HATÁROZATA**

**Felhíváshoz csatlakozásról**

Mindszentkálla Község Önkormányzata Képviselő-testülete megtárgyalta a „**Védjük meg településeinket, védjük meg hazánkat**” felhívásról szóló előterjesztést és az alábbi határozatot hozta:

1. Mindszentkálla Község Önkormányzata Képviselő-testülete elutasítja a Soros-tervet, és azt, hogy a településünkön bevándorlásszervező irodát működtessenek.

**2.** Mindszentkálla Község Önkormányzata Képviselő-testülete úgy határozott, hogy a településekre komoly fenyegetést jelentő tömeges betelepítés miatt felkéri Magyarország Kormányát, hogy ha kell, jogszabályokkal lépjen fel a Soros-terv és a bevándorlásszervező Soros-szervezetek ellen.

Felelős: Németh László István, polgármester

Határidő: 2018. március 20.

**A döntés megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**24/2018. (II. 19.) HATÁROZATA**

**Háziorvosi ügyeletről**

Mindszentkálla Község Önkormányzata Képviselő-testülete Dr. Rothstädter Ágnes háziorvos ügyeleti ellátással kapcsolatos kérelmével kapcsolatban úgy határoz, hogy nem tudja mentesíteni az ügyeleti szolgálat alól.

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**25/2018. (II. 19.) HATÁROZATA**

**A szociális és gyermekjóléti alapellátások intézményi**

**térítési díjainak meghatározásáról**

Mindszentkálla Község Önkormányzat Képviselő-testülete a Tapolca Környéki Önkormányzati Társulás Társulási Tanácsa a fenntartásában működő Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított szociális és gyermekjóléti alapellátások intézményi térítési díjainak meghatározásáról szóló előterjesztést megtárgyalta. Az előterjesztésben javasolt térítési díjakat elfogadja.

Felkéri a polgármestert, hogy a döntésről szóló határozatot küldje meg a Társulás elnökének további intézkedés végett.

**Felelős:** Németh László István, polgármester

**Határidő:** azonnal

**A döntés megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**33/2018. (III. 29.) HATÁROZATA**

**A Helyi Választási Bizottság póttagjainak megválasztásáról**

Mindszentkálla Község Önkormányzata Képviselő-testülete a Helyi Választási Bizottságba az alábbi póttagokat választja:

Sarkanti Edit Mária (8282 Mindszentkálla, Kereki puszta 1.) – póttag

Tasner Tamás (8282 Mindszentkálla, Levendula út 9.) – póttag

A Képviselő-testület felkéri a jegyzőt helyettesítő aljegyzőt, hogy az érintetteket a döntésről értesítse.

Felelős: Tóthné Titz Éva, jegyzőt helyettesítő aljegyző

Határidő: azonnal

**Értesítés megtörtént.**

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**37/2018. (IV. 25.) HATÁROZATA**

**A közművelődési érdekeltségnövelő támogatásra pályázat benyújtásáról**

Mindszentkálla Község Önkormányzat Képviselő-testülete elhatározza, hogy a közművelődési érdekeltségnövelő támogatásra pályázatot nyújt be.

A pályázat keretében tárgyi eszközök beszerzését kívánja megvalósítani az önkormányzat:

* PC Max Számítástechnika (8300 Tapolca, Kossuth u. 26.): 209.730 Ft bruttó (projektor, vetítő vászon)
* Hangszerdiszkont.hu (9023 Győr, Bartók Béla u. 1.): 991.400 Ft bruttó (fény- és hangtechnikai eszközök)

A beruházás összköltsége 1.201.130 Ft.

Az igényelt támogatás mértéke 1.080.130 Ft. A fennmaradó összeget (121.000 Ft), mint önerőt Mindszentkálla Község Önkormányzata a 2018. évi költségvetésbe betervezett tartalék terhére biztosítja.

A képviselő-testület felhatalmazza a polgármestert a pályázat benyújtására.

Felelős: Németh László István polgármester

Határidő: azonnal

**A pályázat benyújtásra került.**

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**38/2018. (IV. 25.) HATÁROZATA**

**Az önkormányzati rendeletekkel kapcsolatos törvényességi felhívásról**

Mindszentkálla Község Önkormányzata Képviselő-testülete a Veszprém Megyei Kormányhivatal VEB/005/1635/2018. számú törvényességi felhívásával egyetért, az abban leírtakat elfogadja, a feltárt jogszabálysértő gyakorlatot a továbbiakban megszünteti.

Felelős: Tóthné Titz Éva, jegyzőt helyettesítő aljegyző

Határidő: 2018. május 10.

**A határozat megküldésre került.**

Mindszentkálla Község Önkormányzata Képviselő-testülete rendkívüli települési támogatás megállapítására tekintettel három kérelem esetében döntött, mindösszesen 50.000 Ft összegben. Települési támogatás megállapítása lakhatási kiadásokra tekintettel egy esetben a kérelem elutasításra került, egy esetben egy évre a támogatás megállapításra került.

**Határozati javaslat:**

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**/2018. (V. .) HATÁROZATA**

**Jelentés elfogadásáról**

Mindszentkálla Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Mindszentkálla, 2018. május 17.

**Németh László István**

**polgármester**